Diari Oficial de la Generalitat Valenciana


Sumari del DOGV 8650, del 07-10-2019 (2019/9384)

ORDRE 4/2019, de 26 de setembre, de la consellera d'Innovació, Universitats, Ciència i Societat Digital, per la qual nomena Amparo Marco Gual vocal del Consell Social de la Universitat Jaume I.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8650

Data del DOGV
:   07-10-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/9384


Data del document
:   26-09-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Jaume I

ORDRE 4/2019, de 26 de setembre, de la consellera d'Innovació, Universitats, Ciència i Societat Digital, per la qual nomena Amparo Marco Gual vocal del Consell Social de la Universitat Jaume I. [2019/9384]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i funcions del Consell Social i la designació dels membres no acadèmics d'aquest entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, regula en l'article 5 la composició i estableix els vocals que han de ser designats per les diferents entitats en representació dels interessos socials de la Comunitat Valenciana.  
  
La Junta de Govern Local de l'Ajuntament de Castelló de la Plana, per mitjà d'un acord adoptat amb data 11 de juliol de 2019, ha designat, com a vocal del Consell Social de la Universitat Jaume I, Amparo Marco Gual, en substitució d'Enric Porcar Mallén.  
Amb data 11 de setembre de 2019 va tindre entrada en la Direcció General d'Universitats un escrit de la Secretaria del Consell Social de la Universitat Jaume I en què es comunicava la designació d'Amparo Marco Gual com a vocal.  
Vist tot això, de conformitat amb el que disposen els articles 5.4.d, 6.1 i 7 de la Llei 2/2003, de 28 de gener, de consells socials de les universitats públiques valencianes, i a proposta de la directora general d'universitats, de 16 de setembre de 2019, i de conformitat amb aquesta,  
  
  
ORDENE  
  
Primer  
Nomenar vocal del Consell Social de la Universitat Jaume I, en representació dels interessos socials i designada per l'Ajuntament de Castelló de la Plana, Amparo Marco Gual, en substitució d'Enric Porcar Mallén.  
  
Segon  
El mandat tindrà una duració de quatre anys des del nomenament.  
  
  
Tercer  
La present ordre tindrà eficàcia l'endemà de ser publicada en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present ordre, que posa fi en la via administrativa, es podrà recórrer potestativament en reposició o bé caldrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant de la consellera d'Innovació, Universitats, Ciència i Societat Digital en el termini d'un mes a comptar des de l'endemà de ser publicada en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 26 de setembre de 2019  
  
La consellera d'Innovació, Universitats, Ciència i Societat Digital,  
CAROLINA PASCUAL VILLALOBOS